|  |
| --- |
| Tsiviilasi nr 2-23-14722 28. veebruar 2024 |

Konkurentsiamet

Maksejõuetuse teenistus

e-post: info@konkurentsiamet.ee

**Ettepanek**

Harju Maakohtu menetluses on tsiviilasi nr 2-23-14722 – ATV Transpordi Aktsiaseltsi avaldus REC Plastik OÜ (registrikood 16426273) pankroti väljakuulutamiseks.

Pankrotiseaduse (PankrS) § 30 lg 1 sätestab, et kui võlgnikul ei jätku vara pankrotimenetluse kulude katteks, määrab kohus menetluse raugemise vältimiseks pankrotimenetluse kulude katteks deposiidina selleks ettenähtud kontole makstava summa suuruse ja selle maksmise tähtaja. PankrS § 30 lg 5 näeb ette, et kui PankrS § 30 lg 1 nimetatud deposiiti ei maksta, teeb kohus juriidilisest isikust võlgniku puhul maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena ja annab avalduse esitamiseks mõistliku tähtaja.

**Eeltoodust tulenevalt teeb kohus maksejõuetuse teenistusele ettepaneku kohtule avalduse esitamiseks pankrotimenetluse läbiviimiseks avaliku uurimisena. Avalduse esitamise tähtaeg on 22. märts 2024. Põhjendatud vajaduse esinemisel on võimalik taotleda selle tähtaja pikendamist.**

Ettepaneku esitamise otsustamiseks on tsiviilasja materjalidega võimalik tutvuda avaliku e-toimiku vahendusel aadressil [www.e-toimik.ee](http://www.e-toimik.ee). Selleks tuleb teatada e-posti aadressil hmktallinn.menetlus@kohus.ee kohtu kantseleile juurdepääsu taotleva ametniku nimi ja isikukood. Seejärel tehakse asja materjalid ametnikule nähtavaks.

Lugupidamisega

(allkirjastatud digitaalselt)

Marget Henriksen

kohtunik